|  |
| --- |
|  |
| grb7 **REPUBLIKA HRVATSKA** |
|  **PRIMORSKO-GORANSKA ŽUPANIJA**   |
|

|  |
| --- |
|  UPRAVNI ODJEL ZA REGIONALNI RAZVOJ, INFRASTRUKTURU I UPRAVLJANJE PROJEKTIMA |

KLASA: 112-03/18-01/17URBROJ: 2170/1-06-02/2-18-5Rijeka, 22. listopada 2018. |
|  |

Pročelnik Upravnog odjela za regionalni razvoj, infrastrukturu i upravljanje projektima Primorsko-goranske županije, temeljem članka 19. i 29. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 4/18), objavljuje slijedeće

**UPUTE I OBAVIJESTI KANDIDATIMA / KANDIDATKINJAMA**

**koji podnose prijavu na**

**OGLAS ZA PRIJAM U SLUŽBU U**

**UPRAVNI ODJEL ZA REGIONALN IRAZVOJ, INFRASTRUKTURU I UPRAVLJANJE PROJEKTIMA PRIMORSKO-GORANSKE ŽUPANIJE**

**na radno mjesto:**

**VIŠI STRUČNI SURADNIK / VIŠA STRUČNA SURADNICA ZA RAD NA PROJEKTU FUTURE 4.0., 1 izvršitelj / izvršiteljica – na određeno vrijeme za vrijeme trajanja projekta**

**OPIS POSLOVA radnog mjesta „Viši stručni suradnik / Viša stručna suradnica za rad na projektu FUTURE 4.0.“:**

* obavlja određene složenije poslove vezane za provedbu i praćenje projekta FUTURE 4.0.
* sudjeluje u izvršenju projektnih aktivnosti i usklađivanju s ciljevima projekta
* obavlja komunikaciju s vodećim partnerom i voditeljima projektnih aktivnosti
* obavlja komunikaciju s nadležnim tijelima u Republici Hrvatskoj i Europskoj uniji
* obavlja planiranje, pripremu i izvještavanje o tehničkim aktivnostima
* priprema i provodi postupke nabave
* sudjeluje na sastancima projektnih partnera
* planira i osigurava pravodobnu provedbu pojedinih aktivnosti na projektu te prati dinamiku provedbe projekta
* otklanja potencijalne rizike za uspješnu provedbu projekta
* prati, primjenjuje i provodi sve relevantne propise i procedure
* financijski prati i kontrolira troškove i proračun projekta
* prikuplja odgovarajuće podatke i dokumentaciju te izrađuje izvještaje o provedbi projekta te druge ad hod izvještaje po potrebi na zahtjev nadležnih tijela
* obavlja i ostale poslove po nalogu pročelnika.

**I. PODACI O PLAĆI:**

Plaća je utvrđena Odlukom o koeficijentima za obračun plaća službenika i namještenika u upravnim tijelima Primorsko-goranske županije („Službene novine Primorsko-goranske županije“ broj 36/10, 12/11 i 36/14).

Osnovnu plaću službenika raspoređenog na radno mjesto viši stručni suradnik čini umnožak koeficijenta složenosti poslova radnog mjesta koji iznosi 2,20 i osnovice za obračun plaće, uvećan za 0,5% za svaku navršenu godinu radnog staža.

Osnovica za obračun plaće službenika i namještenika u upravnim odjelima službama Primorsko-goranske županije utvrđena je Odlukom Župana i iznosi 4.840,00 kuna bruto.

**II. NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA / KANDIDATKINJA:**

Maksimalan broj bodova koje kandidati / kandidatkinje mogu ostvariti na prethodnoj provjeri znanja i sposobnosti iznosi 20 bodova (10 bodova iz pisanog testiranja i 10 bodova temeljem provedenog intervjua).

Prethodnoj provjeri znanja i sposobnosti mogu pristupiti samo kandidati / kandidatkinje koji ispunjavaju formalne uvjete natječaja i koji dobiju poseban pisani poziv na adresu navedenu u prijavi.

Pisano testiranje kandidata / kandidatkinja sastoji se od općeg i posebnog dijela, sa ukupno 20 pitanja.

Opći dio testiranja sastoji se od provjere poznavanja osnova ustavnog ustrojstva Republike Hrvatske, sustava lokalne i područne (regionalne) samouprave, službeničkih odnosa u lokalnoj i područnoj (regionalnoj) samoupravi, upravnog postupka i upravnih sporova, uredskog poslovanja i sustava Europske unije.

Posebni dio testiranja sastoji se od provjere poznavanja zakona i drugih propisa vezanih uz djelokrug rada Upravnog odjela za regionalni razvoj, infrastrukturu i upravljanje projektima Primorsko-goranske županije i opisa poslova radnog mjesta za čiju popunu je raspisan Oglas.

Intervju se provodi samo s kandidatima / kandidatkinjama koji ostvare najmanje ili više od 50% bodova na provedenom pisanom testiranju.

Vrijeme održavanja prethodne provjere znanja i sposobnosti objaviti će se najmanje 5 dana prije održavanja provjere na web stranici Primorsko-goranske županije [www.pgz.hr](http://www.pgz.hr) i na oglasnoj ploči Upravnog odjela za regionalni razvoj, infrastrukturu i upravljanje projektima Primorsko goranske županije na adresi Rijeka, Adamićeva 10.

 **Pravni i drugi izvori za pripremanje kandidata za testiranje jesu:**

 *Opći dio:*

* Ustav Republike Hrvatske (''Narodne novine'' broj 56/90, 135/97, 8/98 – pročišćeni tekst, 113/00, 124/00 – pročišćeni tekst, 28/01, 41/01 – pročišćeni tekst, 55/01 – ispr., 76/10, 85/10 – pročišćeni tekst i 5/14)
* Zakon o lokalnoj i područnoj (regionalnoj) samoupravi (''Narodne novine'' broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 – ispravak i 123/17)
* Zakon o službenicima i namještenicima u lokalnoj i područnoj (regionalnoj) samoupravi (''Narodne novine'' broj 86/08, 61/11 i 4/18)
* Zakon o općem upravnom postupku (''Narodne novine'' broj 47/09)
* Zakon o upravnim sporovima (''Narodne novine'' broj 20/10, 143/12, 152/14, 94/16 i 29/17)
* Uredba o uredskom poslovanju (''Narodne novine'' broj 7/09)
* Sustav Europske unije ([Službena internetska stranica Europske unije - europa.eu](http://europa.eu/)  <http://europa.eu/index_hr.htm> - institucije i tijela EU).

*Posebni dio:*

- Zakon o regionalnom razvoju Republike Hrvatske („Narodne novine“ broj 147/14 i 123/17)

- Zakon o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014. – 2020. („Narodne novine“ broj 92/14)

- Uredba o indeksu razvijenosti („Narodne novine“ broj 131/17)

- Uredba o osnivanju, sastavu djelokrugu i načinu rada partnerskih vijeća („Narodne novine“ broj 103/15)

- Pravilnik o upisniku regionalnih koordinatora i lokalnih razvojnih agencija („Narodne novine“ broj 24/18)

- Odluka o razvrstavanju jedinica lokalne i područne (regionalne) samouprave prema stupnju razvijenosti („Narodne novine“ broj 132/17)

- Uredba o tijelima u sustavima upravljanje i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem „Ulaganje za rast i radna mjesta“ („Narodne novine“ broj 107/14, 23/15, 129/15, 15/17 i 18/17)

  **P r o č e l n i k**

 **v.r. izv.prof.dr.sc. Ljudevit Krpan**